cyanic-selkie/wikianc huggingface dataset:
BMW Sauber
Sauber
Peter Sauber bygde sin første bil i 1970. Sauber konkurrerte i motorsport gjennom 1970 og 1980-tala. I 1993 entra det sveitsiske laget Formel 1, med støtte frå Mercedes. Partnarskapen med Mercedes varte fram til 1994. Frå 1997 til 2005 brukte Sauber motorar frå Ferrari, merka som Petronas. Sauber klarte aldri å ta noko siger, pole position, eller raskaste runde i Formel 1. Sauber laget sitt mest suksessfulle sesong var i 2001, då det kom på ein fjerdeplass i konstruktørmeisterskapet.
BMW Motorsport
Den tyske bil-produsenten BMW konkurrerte i Formel 1 som motorleverandør mellom 1982-1987 og mellom 2000-2005. Nelson Piquet vann førarmeisterskapet i 1983-sesongen i ein Brabham-BMW. I 2005 enda BMW sin avtale som motorleverandør til Williams-laget og kjøpte opp Sauber.
2006
For 2006-sesongen hadde BMW Sauber signert Nick Heidfeld frå Williams til å bli deira førsteførar, medan verdsmeisteren frå 1997, Jacques Villeneuve fortsette sin ekisterande kontrakt med Sauber. Polakken Robert Kubica vart henta inn som test- og reserveførar. Laget fortsette å nytte Sauber sine fasilitetar, i hovudsak til å utvikla chassis og testing i vindtunnel, medan BMW sitt hovudkvarter i München hadde ansvaret for å bygge P86 V8 motorane.
Den tidlegare tittelsponsoren til Sauber, Petronas, fornya kontrakten sin med det nye laget, men no berre som sponsor, det same gjorde Credit Suisse. Før sesongen starta annonserte BMW Sauber eit teknisk samarbeide med Intel, med den grunn at det skulle gje eventuelle tekniske forbetringar til BMW sine gatebilar.
Den nye utsjånaden, som vart avduka i Valencia 17. januar 2006, var i dei tradisjonelle BMW-fargane; blå og kvit med antydningar til raudt.
Jacques Villeneuve sanka inn laget sitt første poeng med ein sjuandeplass under Malaysia Grand Prix2006, etter at Heidfeld måtte bryta frå ein femteplass med motorsvikt i slutten av løpet. Ved dei første to tredjedelane av sesongen scora førarane poeng jamnt og trutt.
Kubica skaffa B;W Sauber den andre pallplassering i Italia, etter å ha lagt på ein tredjeplass i store delar av løpet. Heidfeld strevde og fekk så vidt eit poeng, då han enda på ein åttandeplass. Då 2006 sesongen var slutt låg BMW sauber på ein sterk 5. plass i konstruktørmeisterskapet.
2007
Den 19. oktober 2006 vart det kjend at Robert Kubica skulle køyre 2007 sesongen, saman med Nick Heidfeld. Rolla som test og reserveførar fekk Sebastian Vettel. 16. januar lanserte BMW bilen for 2007, som fekk namnet F1.07.
Den nye bilen viste lovande prestasjonar under vintertestinga. Likevel var teamsjefen Mario Theissen bekymra for haldbarheiten til bilen, før sesongåpningen i Australia. Midt i løpet måtte Robert Kubica bryta frå ein femte plass grunna girkasseproblem, medan Nick Heidfeld beviste at tempoet deira frå testinga ikkje hadde vore flaks, då han køyrde inn til ein fjerdeplass. Heidfeld fortsette suksessen med to nye 4. plassar i Malaysia og Bahrain.
Canada Grand Prix gav blanda følelsar for laget. For medan Nick Heidfeld scora ein fantastisk andreplass, opplevde Robert Kubica eit stort krasj som resulterte i at safety car var ute i ein lang periode. Media vart først fortalt at Kubica hadde brekt foten, men etter ein legesjekk vart det påvist at det berre var snakk om ein forstuing i okla.
Sebastian Vettel erstatta Kubica i USA Grand Prix og fullførte på ein åttandeplass. Med dette var Vettel den yngste formel 1-føraren som har tatt poeng i meisterskapet. Like etter Europa Grand Prix, vart det annonsert at Vettel gjekk over som andreførar i Scuderia Toro Rosso.
Ródos by
Ródos by (gresk Ρόδος) er hovudstaden på øya Ródos i Dodekanesane i Hellas. Han var òg hovudstad i det tidlegare prefekturet Dodekanesane og er no hovudstad i periferieininga Ródos. Ródos by var tidlegare eigen kommune, men inngår frå 2011 som ei kommunaleining i kommunen Ródos, som no omfattar heile øya. Storbyområdet har om lag 80 000 innbyggjarar. Ródos har vore kjend sidan antikken for Kolossen på Ródos, eit av dei sju underverka. Festninga på Ródos, bygd av maltesarordenen, er ein av dei best bevarte mellomalderbyane i Europa og kom i 1988 på UNESCO si verdsarvliste. Ródos by er ein populær turistdestinasjon.
BMW Sauber
2008
21. august 2007 bekrefta BMW at Heidfelf og Kubica skulle fortsetja som førarane deira for 2008-sesongen. .
Ródos by
Geografi
Byen Ródos ligg på den nordaustlegaste enden av øya og dannar ein trekant frå nord til sør. Han grensar til Egearhavet i nord, aust og vest og til dei tidlegare kommunane Ialysós og Kallithéa i sør.
Ved folketeljinga i 2011 hadde kommunaleininga Ródos by 50 636 innbyggjarar, medan tettstaden med same namn hadde 49 541 innbyggjarar.
Historie
Øya Ródos ligg langs transportvegane mellom Europa, Midtausten og Afrika. Dette har gjeve byen og øya mange forskjellige identitetar, kulturar, arkitektur og språk gjennom den lange historia. Plasseringa ved ein av dei store sjørutene har gjeve Ródos ei særs rik historie. Øya har vore busett sidan år 4000 fvt.
Ródos by vart grunnlagd i 408 fvt. av byane Ialysós, Kámiros og Líndos. Dei neste tre hundreåra opplevde byen sine gullår. Sjøhandel, skipsbygging og fordomsfrie politikarar gjorde byen svært velståande fram til romartida. Mellom 304 og 294 fvt. vart Kolossen på Ródos, eit av dei sju underverka i antikken, bygd av skulptøren Hares. Arbeidet tok 12 år, og statuen stod ferdig i 282 fvt.. Statuen representerte solguden Helios, som stod ved inngangen til hamna. Den antikke byen hadde eit godt utbygd kloakksystem, i tillegg til vassforsyning teikna av Hippodamus. Eit kraftig jordskjelv råka Ródos rundt år 226 fvt., øydela byen og velta Kolossen. Dei neste åtte hundreåra låg han i ruinar før han vart seld til jødisk kjøpmann, visstnok for 900 kamelar, for å få han bort.
Den romerske perioden
I 164 fvt. vart Ródos ein provins i Romarriket. I denne perioden utvikla byen seg til eit utdanningssenter innan kunst og vitskap. Ein kan framleis sjå mange spor etter romarane i byen. Ifølgje Apostelgjerningane (Apg 21:1) vitja Paulus Ródos nær slutten av den tredje misjonærreisa hans.
Riddarperioden
Etter Konstantinopel sitt fall i 1453 byrja Det osmanske riket ei rask utviding og i 1480 invaderte Sultan Mehmet Ródos. Det tyrkiske åtaket vart slått tilbake, og tyrkarane drog bort frå øya. Tapet stogga ein samtidig invasjon av Italia av dei osmanske styrkane, og hindra kanskje ein mogeleg muslimsk kontroll over Vest-Europa.
Etter det osmanske tapet i 1480 styrkte stormeisteren Fabrizio Del Carreto festningane i byane. Då han døydde i 1521, hadde Ródos eit av dei sterkaste festningsverka i verda. Riddarane gjekk stadig til åtak på muslimske kjøpmenn, noko som førte til at sultan Suleiman den store starta ei ny omleiring av Ródos i 1522.
Dei mindretalige riddarane forsvarte seg godt og utførte store tap på osmanarane. I desember 1522 vart det gjort ein avtale mellom riddarane og Suleiman om at riddarane skulle få forlate byen med all rikdomen dei kunne bere. Til gjengjeld skulle ikkje innbyggjarane straffast på noko vis og dei måtte få halde på kristendomen sin. 1. januar 1523 reiste riddarane frå øya og etterlet ho til osmansk kontroll.
Den italienske perioden
I 1912 tok italienske troppar over øya i lag med resten av Dodekanesane og etablerte ein italiensk koloni kalla Isole Italiane del Egeo i 1923.
Italienarane øydela seinare husa som vart bygd på og rundt bymurane under den osmanske perioden. Dei gjorde òg jødiske og osmanske gravstader om til grøne soner rundt mellomalderbyen. Italienarane tok vare på det som var att etter riddartida, og øydela alle osmanske bygningar. Dei rekonstruerte òg palasset til stormeisteren av riddarane.
Barletta
Barletta er ein by i provinsen Bari i regionen Puglia i Italia med om lag 95 000 innbyggjarar. I 2009 vert byen hovudstad i den nye provinsen Barletta-Andria-Trani.
Byen er kjend for Kolossen i Barletta, ein bronsestatue som truleg viser den romeske keisaren Theodosius II. Byen var åstad for La Disfida di Barletta (Utfordringa i Barletta), eit slag i 1503 der 13 italienarar kommandert av Ettore Fieramosca slo franskmennene. I nærleiken av Barletta ligg den arkeologiske staden Canne della Battaglia der det kjende slaget mellom romarane og kartagarane med general Hannibal.
Av nabokommunar rundt Barletta finn ein Andria, Canosa di Puglia, Margherita di Savoia, San Ferdinando di Puglia, Trani og Trinitapoli.
Byen har ei lang sandstrand som strekkjer seg frå aust til vest frå den kommersielle hamna.
Historie
Barletta voks opp som ei hamn for Cansoa i romartida, då kalla Bardulos eller Barulum.
På byrjinga av 1500-talet, under ein krig mellom Frankrike og Spania, var byen åstad for ein historisk siger for italienske riddarar mot dei franske invasjonsstyrkane. Dette vart kjend som utfordringa i Barletta.
Byen var hovudstad i området mellom 1806 og 1927.
23. desember
23. desember er den 357. dagen i den gregorianske kalenderen (358. under skotår). Det er 8 dagar att av året.
Andre Bergdølmo
Han var forsvarsspelar og er mest kjend for sine sesongar i Lillestrøm Sportsklubb og Rosenborg Ballklub. I tida 1997-2005 spelte Bergdølmo 63 landskampar for Noreg. Etter han la opp som aktiv har han prøvd seg som fotballtrenar.
Fotballspelar
Bergdølmo starta fotballkarrieren i Skjetten SK, og gjekk derifrå til Lillestrøm i 1991, der han skapte seg eit namn som ein av ligaens mest talentfulle sidebackar. Han spelte seks sesongar på Åråsen, før han våren 1997 gjekk til Rosenborg under særs kontroversielle omstende. Bergdølmo sa at han ville leggje opp for å arbeide med andre ting, for så heilt uventa å skrive under for Rosenborg. Han debuterte på landslaget seinare same året.
Bergdølmo vann fire seriemesterskap som Rosenborg-spelar, og var i den norske troppen under EM-sluttspelet i 2000, der han spelte alle kampane til Noreg. Etter EM gjekk han til den nederlandske toppklubben Ajax. I Ajax vart han omskulert til midtstoppar (men var framleis back på landslaget), og vart nederlandsk ligameister og cupmeister i 2002. Same året fekk han Kniksenprisen, som Noregs beste fotballspelar dette året.
Sommaren 2003 gjekk Bergdølmo til den tyske klubben Borussia Dortmund, der han spelte to sesongar, før han skreiv under for FC København sommaren 2005.
Klubbkampar og -mål
* Berre seriekampar.
Tanja
Tanja, Tania og Tanya er kvinnenamn som har oppstått som russiske kjælenamn for Tatjana. Tanja har norsk namnedag den 13. juni.
Namnet Tatjana kjem frå det latinske Tatianus som er danna av det romerske familienamnet Tatius. Den opphavlege tydinga er ukjend. Heilage Tatjana er ein gresk-ortodoks helgen som døydde som martyr i år 225.
Tanja har vore brukt i Noreg sidan 1906.
Funksjon
Funksjon har fleire tydingar:
Eugenio Barsanti
Eugenio Barsanti var ein italensk ingeniør, kjend som ein pioner innan utviklinga av motorar med intern forbrenning.
Barsanti vart fødd i Pietrasanta i Toscana, gjekk på skule i nærleiken a Lucca i Toscana. I 1838 tok han til som lærling ved den katolske piaristorenen i Firenze, som hadde ei positiv handning til vitskaplege studiar. I 1841 vart han lærar ved Collegio San Michele i Volterra. Det heiter at det var då han i samband med undervisninga forklarte korleis ei blanding av luft og hydrogen dannar ein eksplosiv gass (knallgass) at han fyrst kom til å tenkja på at ein slik gass kunne nyttast for å driva ein motor.
Noko seinare møtte han Felice Matteucci, som arbeidde med hydraulikk og forklarte han om hugskotet sitt. Dei to ingeniørane tok til å utvikla ein motor med intern forbrenning og dette samarbeidet heldt fram heilt til Barsanti døydde i 1864. For soga om dette samarbeidet sjå artikkelen Barsanti og Matteucci.
Lille
Lille er ein by i det nordlege Frankrike ved elva Deûle nær grensa til Belgia. Det nederlandske namnet på byen er Rijsel. Byen er préfecture (administrasjonsstad) i departementet Nord og regionen Hauts-de-France. Lille har det fjerde største storbyområdet i Frankrike (består av Lille, Roubaix, Tourcoing og forstadane deira) med eit innbyggjartal på over 1 million.
Lomme vart ein del av byen Lille 27. februar 2000, og det totale folketalet deira vart 212 597 (1999). Heile storbyområdet til Lille, både i dei franske og belgiske områda (Kortrijk, Tournai) vart i 2000 estimert til rundt 1 730 000 innbyggjarar, noko som gjer det til eit av dei store storbyområda i Europa.
Lille har gode jernbane- og vegsamband til både Paris og utlandet, mellom anna togsamband til Paris på 1 time og til London på om lag 1 time og 40 minutt.
Lille var europeisk kulturhovudstad saman med den italienske byen Genova i 2004.
Fotballaget Lille Olympique Sporting Club speler i det øvste nivået i fransk fotball.
Córdoba i Spania
Córdoba (قرطبه eller قرطبة Qurţuba på arabisk, òg kalla Cordova på enkelte språk) er ein by i Andalucía, sør i Spania og provinshovudstaden i provinsen Córdoba. Byen ligg ved elva Guadalquivir og vart grunnlagd av dei gamle romarane av Claudius Marcellus. Byen har kring 325 000 innbyggjarar.
I dag er han ein mellomstor, moderne by. I gamlebyen finn ein mange arkeologiske spor frå då Córdoba var hovudstaden i Córdoba-kalifatet som styrte nesten heile Den iberiske halvøya. Det har vorte estimert at på siste halvdel av 900-talet, budde det ein halv million innbyggjarar i Córdoba, og at han dermed var den mest folkerike byen i Europa, og kanskje i verda.
Historie
Córdoba var hovudstaden i den romerske provinsen Hispania Ulterior Baetica. Store romerske filosofar som like Lucius Annaeus Seneca den yngre, forteljarar som Seneca den eldre og diktarar som Lucan kom frå den romerske Cordoba. Seinare var han ein viktig stad i Provincia Hispaniae i Austromarriket og i perioden under vestgotarane.
Byen vart erobra i 711 av muslimane og Córdoba vart hovudstad i Umayyad-kalifatet. På det største hadde byen ein stad mellom 250 000 og 500 000 innbyggjarar, men mange forskarar meiner i dag at desse tala har vokse med tida, og at det var langt færre som budde her. På 900-talet var Cordoba – eller Qurţuba (قرطبة) på arabisk - ein av dei mest avanserte byane i verda, samt eit kulturelt, politisk og økonomisk senter. Córdoba-moskeen er frå denne tida. I 1236 vart han erobra av Kong Ferdinand III under den spanske reconquistaen.
Den historiske arva i Córdoba er av dei rikaste i verda og byen vart erklært ein verdsarvstad av UNESCO i 1984. Byen har òg fleire moderne område, som bydelane Zoco og jernbanedistriktet Plan RENFE.
Regionsregjeringa (Junta de Andalucía) har ei tid utforska høve for å opprette Córdoba storbyområde som i så fall vil bestå av sjølve Córdoba, og landsbyane Villafranca, Obejo, La Carlota, Villaharta, Villaviciosa, Almodóvar del Río og Guadalcázar. I dette området bur det kring 350 000 innbyggjarar.
Arkansas
Arkansas er ein delstat i USA. Hovudstaden er Little Rock.
Tveitfjellet
Tveitfjellet er eit fjell på 136 moh., den næraste tettstaden er Tveit. På fjellet finst det ei antennemast. Litt nordvest for toppen av Tveitfjellet ligg det ei høgde kalla Longhammar. Tveitfjellet er synleg frå mange stadar i Sveio. Kan forvekslast med Tveitefjellet om lag ei mil aust-søraust, i nærleiken av Erve.
Araklı
Araklı (frå gresk Ηράκλεια - Erakleia) er ein by og eit distrikt i provinsen Trabzon i Svartehavsregionen i Tyrkia. Byen har kring 15 000 innbyggjarar.
Ternær
Ternær er nok som er basert på eller består av tre einingar.
Megan Leigh
Megan Leigh var ein amerikansk erotisk dansar og pornoskodespelar. Ho var somme gonger godskriven som Carolyn Chambers, Megan Lee eller Heather Newman.
Cagliari
Cagliari (sardisk Casteddu) er ein by i Italia. Han er hovudstad i både storbyområdet Cagliari og regionen Sardinia med om lag 160 000 innbyggjarar. Om lag 500 000 bur i storbyområdet kring byen.
Tidleg historie
Cagliari har vore busett sidan førhistorisk tid. Han ligg fint til mellom sjøen og ei frodig slette og er omringa av to myrområde (som fungerte som forsvarsverk mot fiendar som kom frå land). Han ligg nær høgre og grøne fjell (der folk kunne søke tilflukt om alt anna gjekk tapt).
Under namnet Karalis vart han grunnlagd rundt 600-talet fvt. som ein av fleire fønikiske handelskoloniar på Sardinia, inkludert Sulcis, Nora og Tharros, som vart grunnlagd frå Tyre. Karatagarane har fått æra for grunnlegginga av geografen Pausanias og fungerte som ei glimrande hamn for handel og kommunikasjon mot Afrika. Byen er ikkje nemnd då romarane erobra øya, men under den andre punarkrigen fungerte han som hovudkvarter for pretorianaren T. Manlius og frå her sett han ut mot Hampsicora og kartagarane (Livius xxiii. 40, 41).
Under borgarkrigen mellom Cæsar og Pompeius valde innbyggjarane i Caralis Cæsar si side, noko dei andre byane på Sardinia òg snart gjorde. Cæsar sjølv var innom her med flåten sin då han var på veg heim frå Afrika. (Hirt. B. Afr. 98.) Eit par år seinare fall Sardinia til Menas, løytnanten til Sextus Pompeius og Caralis var den einaste byen som gjorde motstand, men vart erobra etter ei kort omleiring. (Dion Cass. xlviii. 30.)
Byen er ikkje nemnd under Romarriket, men heldt truleg fram som hovudstad på øya, og sjølv om han ikkje vart ein koloni, fekk innbyggjarane status som romerske borgarar. (Plin. iii. 7. s. 13; Strabius v. s. 224; Mela, ii. 7; Itin. Ant. s. 80, 81, 82,) Etter Vestromarriket sitt fall kom byen og resten av Sardinia inn under vandalane, men ser ut til å ha vorte viktig igjen i mellomalderen.
Giudicato av Cagliari
Etter vandalane kom byen inn under Austromarriket og vart så hovudstad i eit sjølvstendig kongedøme eller giudicato med same namn, styrt av ein giudice eller judike. Byen vart derimot forlaten i denne sjølvstendige perioden på grunn av stadige åtak frå mauriske sjørøvarar. Mange folk forlét Cagliari og grunnla ein ny by (kalla Santa Igia) i eit område nær Santa Gilla-myra vest for Cagliari, men lenger borte frå sjøen. Giudicato av Cagliari utgjorde ein stor del av Campidanosletta. Det var tre andre sjølvstendige giudicati på Sardinia: Logudoro (eller Torres) i nordvest, Gallura i nordaust, og i aust det mest kjende og langvarige Giudicato av Arborea, med Oristano som hovudstad..
1000-talet
På 1000-talet erobra Republikken Pisa Giudicato av Cagliari, etter å ha erobra Sulcis-området i sørvest og bygde opp att byen for seg sjølv. Pisa var ein av dei fire italienske «maritime republikkane» som i mellomalderen kjempa om kontroll i Middelhavet og handelsrutene der. Dei andre var det kortvarige Hertugdømet Amalfi, Republikken Genova og Republikken Venezia. Pisa og Genova hadde begge interesser på Sardinia, sidan det var ein perfekt strategisk base for å kontrollere handelen mellom Italia og Nord-Afrika.
Pisa bygde festningsverk i Cagliari, mellom anna to kjende kvite kalksteinstårn teikna av arkitekten Giovanni Capula (opphavleg tre tårn ved dei tre portane inn i byen.
I 1089 kom Constantine Salusio de Lacon til syne med tittelen rex et iudex Caralitanus («Konge og domar av Cagliari»).
1700-talet
På 1700-talet, etter ein kort periode under dei austerrikske habsburgarane, kom Cagliari og Sardina inn under Huset Savoie i 1720. Som herskarar over Sardinia tok Savoie tittelen kongar av Sardinia. Kongedømet Sardinia bestod av Savoie og Nice (i dag i Frankrike), Piemonte og Liguria, i tillegg til Sardinia. Sjølv om namnet var kongedømet Sardinia låg hovudstaden i Torino på det italienske fastlandet, der Savoie-familien hadde residens. Parlamentet låg òg i Tornio og medlemmane her var stort set aristokratar frå Piemonte.
Mot slutten av 1700-talet, etter den franske revolusjonen, prøvde Frankrike å erobre Cagliari fordi han hadde ei strategisk plassering i Middelhavet, men dei vart slått av sardarar som valde å forsvare seg sjølv. Folket i Cagliari håpte på å få belønning frå Savoie mot at dei klarte dette på eiga hand, som t.d. representantar i parlamentet til kongedømet, men då Savoie nekta gjorde innbyggjarane opprør og kasta alle Savoie sine representantar og folk frå Piemonte ut av byen. Denne hendinga vert i dag feira i Cagliari under Die de sa Sardigna (Den sardiske dagen) den siste helga i april. Savoie fekk derimot kontroll over byen igjen etter ein kort periode med sjølvstyre.
Moderne tider
Under den andre verdskrigen vart Cagliari hard råka av dei allierte sine bombetokt i februar 1943. For å sleppe unna bombinga og elenda i byen, flytta mange til landsbygda, der dei ofte budde hos vener eller slektningar i overfylte hus. Denne flukta frå byen vert kalla «sfollamento» (desertering).
Etter den italienske våpenkvilen med dei allierte i september 1943 tok den tyske hæren kontroll over Cagliari og øya, men trekte seg etter ei stund roleg tilbake til det italienske fastlandet. Amerikanarane tok så kontroll over Cagliari, som vart rekna som ein strategisk viktig stad midt i Middelhavet. Det låg mange flyplassar rundt Cagliari (Elmas, Monserrato, Decimomannu, i dag ein NATObase) der fly kunne fyke til Nord-Afrika, det italienske fastlandet eller Sicilia.
Etter krigen har folketalet i Cagliari gått opp att.
Koljutsjin
Koljutsjin (russisk Остров Колючин) er ei lita øy i Tsjuktsjarhavet i Tsjukotka autonome okrug i Russland. Ho ligg ikkje langt frå kysten, berre 11 km nord for Tsjukotkahalvøya. Ho ligg ved 67° 28' N og 174° 37' E.
Cabras
Cabras (sardisk Cràbas) er ein kommune i Italia som ligg i provinsen Oristano i regionen Sardinia. Han har 9 174 innbyggjarar. Kommunen dekkjer eit område på 102.26 km² og ligg i ei høgd på 6 meter over havet.
Koljutsjin
Øya er berre 4,5 km lang og 1,5 km på det breiaste. Ho er dekt av tundravegetasjon og det er ein liten tsjuktsjisk busetnad på sørsida av øya kalla Koliutsjino.
På fastlandet ligg busetnaden Nutepelmen, nord for Rypatynonelgynlagunen og sør for Pyngopilgynlagune. Koljutsjinskajabukta lenger sør er kalla opp etter Koljutsjin.
Historie
I september 1933 vart den sovjetiske isbrytaren Tsjliuskin knust av pakkisen nær Koljutsjin. Passasjerane og mannskapet vart redda via lufttransport i ein dramatisk redningsaksjon leia av kaptein Vladimir Voronin og Otto Schmidt.
Bled
Turismen starta for alvor med dei første badeanlegga i 1895.
Mariakyrkja
Mariakyrkja ligg på ei lita øy ute i Bledsjøen.
Bledborga
Bledborga røyser seg 139 m over Bledsjøen på den nordlege sida av sjøen. Borga skriv seg frå mellomalderen, og har blitt ombygd etter jordskjelv i 1511 og 1690. Den vart restaurert mellom 1951 og 1961. Her er no museum og restaurant.
Grunnstoffet titan
Titan er eit metallisk grunnstoff med kjemisk symbol Ti og atomnummer 22. Det er eit transisjonsmetall og er plassert i gruppe 4 i periodesystemet. Stoffet vart oppdaga av ulike forskarar på 1790-talet. Namnet kjem frå titanane, som var ei gudeslekt av himmelens og jordas born i gresk mytologi, og jordas første søner i romersk mytologi.
Historie
Titan vart oppdaga i england av William Gregor i 1791. Han oppdaga grunnstoffet i mineralet ilmenitt. Omtrent samstundes laga Franz Joeseph Muller ein liknande substans utan at han greidde å identifisera stoffet. Fleire år seinare vart grunnstoffet igjen oppdaga uavhengig av dette. Denne gong av Martin Heinrich Klaproth som gav det namnet titan.
Reint metall har vore vanskeleg å utvinna, og vart først danna i 1910. Først i 1946 vart det brukt utanfor laboratorium, etter at William Justin Kroll viste at kommersiell produksjon kan skje ved reduksjon av titantetraklorid med magnesium etter Krollprosessen.
Førekomst og produksjon
Titan førekjem blant anna i mineralet ilmenitt, som er råstoff for titanproduksjon i Noreg. Dei viktigaste norske titanprodusentane er Titania A/S, Tinfos, og Kronos Titan A/S.
Kjemi
Titan har vanlegvis oksidasjonstal 4 i sambindingar, men kan òg ha oksidasjonstal 3.
Titanmetall er dekt av eit oksidlag som vernar det. Metallet kan brenna i luft. Da vert titandioksid og titannitrid danna.
Ti + O2 → TiO2 2Ti + N2 → TiN
Titan reagerer vanlegvis ikkje med basar.
Fionn mac Cumhaill
Fionn mac Cumhaill (i tidlege tekster Finn eller Find mac Cumail eller mac Umaill, anglisert til Finn McCool i den romantiske perioden på 1800-talet) var ein mytisk jeger og krigar i irsk mytologi som òg opptrer i mytologiar i Skottland og på Isle of Man. Forteljingane om Fionn og følgjet hans, Fianna, dannar Fenian-syklusen eller Fiannaidheacht. Mykje av dette skal vera fortald av sonen til Fionn, diktaren Oisín.
Fionn eller Finn er eigenleg eit tilnamn som på irsk kan tyda 'lys' (i referanse til håret og/eller huda), 'fin', 'kvit' eller 'skinnande'. Namnet hans som barn var Deimne (som kan tolkast som 'tryggleik, pålitelighet'), og fleire legender fortel korleis han fekk tilnamnet Fionn eller Finn då håret hans blei kvitt lenge før han var gammal. Namnet «Fionn» er nærskyldt med det walisiske namnet Gwyn, som i den mytologiske figuren Gwyn ap Nudd, og til den kontinentale romersk-britiske Vindos, som òg er eit tilnamn for ein gud som Belenos.
Ein irsk revolusjonære organisasjon kjend som Fenian Brotherhood i USA tok namnet sitt frå desse legendene på 1800-talet. Det skotske namnet Fingal kjem frå ei attforteljing av desse legendene i episk form av den omstridde skotske poeten James Macpherson på 1700-talet.
Fødsel
Dei fleste av dei tidlegaste eventyra til Fionn er gjevne att i forteljinga Fionns dådar i gutteåra. Han var son av Cumhall, leiar av Fianna, og Muirne, dotter av druiden Tadg mac Nuadat som levde i åsen Almu i Kildare. Cumhall hadde bortført Muirne etter at far hennar hadde nekta å gifta henne bort, og Tadg appellerte då til overkongen Conn av dei hundre slaga som lyste Cumhall fredlaus. Slaget ved Cnucha blei så utkjempa mellom Conn og Cumhall. Her blei Cumhall drepen av Goll mac Morna, som blei den nye leiaren av Fianna.
Muirne var allereie svanger, og blei avvist av far sin som gav ordre om at ho skulle brennast. Dette kunne ikkje Conn tillata, og plasserte ho under vern av Fiacal mac Conchinn. Kona hans, druiden Bodhmall, var syster til Cumhall. I Fiacal sitt hus fødde ho ein son som ho kalla Deimne, den seinare Fion mac Cumhaill.
Barneår
Den unge Demne (Fionn) møtte den trolliknande druiden og diktaren Finn Eces, eller Finnegas, i nærleiken av elva Boyne og blei eleven hans. Finn Eces hadde brukt sju år på å freista å fanga ein særskild laks som heldt til i ein dam ved Boyne. Den som åt denne laksen ville få all kunnskap i verda. Til sist greidde han å fanga laksen og bad guten om å koka han for seg. Medan guten laga til maten brann han tommelen sin, og då han stakk tommelen i munnen for å suga på han svelgde han samstundes små restar av laksen. Då druiden fann ut dette gav han Fionn resten av laksen til å eta, og gav han samtidig det nye namnet Fionn. Slik gjekk det til at det var Fionn som fekk allverdas kunnskap. Han visste no korleis han skulle få hemn mot Goll.
Laksen som Fionn åt er ikkje identifisert i teksten som den mytiske kunnskapslaksen, men ein går gjerne ut frå at det er snakk om denne fisken. Forteljinga har ein sterk likskap med den walisiske forteljinga om Gwion Bach eller Taliesin.
Vaksenliv
Ein dåd Fionn gjorde var å redda den irske hovudstaden Tara. Kvart år i 23 år ved festen samhain hadde den eldblåsande alven Aillen dyssa folka her i søvn med musikken sin før staden blei brunnen til grunnen. Fianna, leidde av Goll mac Morna, var makteslause til å hindra det. Fionn kom til Tara, væpa med faren sitt traneskinnbag med magiske våpen. Han heldt seg sjølv vaken med spissen av sit eige spyd og deretter drap han Aillen med det. Etter dette blei opphavet hans kjend, og han blei gjeve kommandoenn over Fianna. Goll gjekk velvillig til side og blei ein lojal tilhengar av Fionn, sjølv om mange forteljingar fortel at alliansen deira er vanskeleg og stridig. Fionn kravde erstatning for døden til far sin av Tadg, og truga med krig og tvikamp mot han om han nekta. Tadg tilbaud han heimen sin, Alans ås, og Fionn tok imot dette tilbodet.
Kjærleiksliv
Fionn møtte den best kjende kona si Sadhbh medan han var på jakt. Ho bar blitt forvandla til eit dådyr av ein druide, Fear Doirich (som tyder 'Mørk mann'), då ho nekta å gifta seg med han. Hundane tl Fionn, Bran og Sceolan, hadde ein gong vore menneske sjølv, og kjende att mennesket i dådyret. Fionn drap det derfor ikkje. Same augneblunken ho sette føtene på landet til Fionna blei ho forvandla tilbake til ei ven kvinne, men det var berre på denne staden ho hadde den sanne forma si. Ho gifta seg med Fionn og blei snart med barn Medan Fionn var vekke og forsvarte landet kom Fear Doirich tilbake og forvandla ho til eit dådyr på nytt, og ho forsvann. Fionn leitte etter ho i årevis, utan å finna henne. Likevel blei han seinare sameint med sonen deira, Oisín, som sidan blei til ein av dei beste blant Fianna.
Død
Forteljingane om korleis Fionn døyr varierer. Den mest populære forteljinga er at han ikkje døydde i det heile, men søv i ei hòle nær Dublin, omgjeven av resten av Fianna. Ein dag vil dei vakna opp og forsvara Irland i den vanskelegaste tida til landet. Ei overlevering seier at dei vil vakna når Dord Fiann (Fionn sitt jakthorn) har gjeve lyd tre gonger, og dei vil då vera like sterke som dei alltid har vore. Dette kan vera eit lån eller ei forveksling med kong Arthur og riddarane av det runde bordet.
168 Sibylla
168 Sibylla er ein stor asteroide i hovudbeltet. Han er veldig mørk og samansett av primitivt karbonhaldig materiale.
Fionn mac Cumhaill
Fionn som kjempe
Fleire stadar og særeigne geografiske trekk er blitt tilskrivne Fionn. Ei soge seier at han laga Giant's Causeway, ein stad i nord på Irland som består av formasjonar av rundt 40 000 svarte steinar forma som polygonar, for å få ei bru til Skottland slik at han ikkje blei våt på beina. Han skal òg ha skuffa opp delar av Irland for å kasta dei mot ein rival, men traff ikkje og jorda hamna langt ute i Irskesjøen og vart til øya Man. Staden der han grov opp jorda blei til innsjøen Lough Neagh. Fingal's Cave i Skottland har namn etter han, men dette kom til seinare i kjølvatnet av begeistringa for James Macpherson. Det opphavlege gæliske namnet til grotta var Uamh-Binn.
På Newfoundland, og nokre deler av Nova Scotia, er «Fingal's Rising» nemnd med ei særiean nasjonalistisk tyding. Gjennom songar er det blitt utbreidd å tala om «Fingle», slik namnet hans òg kan uttalast på engelsk (i motsetnad til «Fion MaCool», ei form for Newfoundland-irsk) er tidvis nytta som ei omskriving for Newfoundland eller kulturen der.
168 Sibylla
Han blei oppdaga av J. C. Watson den 28. september 1876.
13. desember
13. desember er den 347. dagen i den gregorianske kalenderen (348. under skotår). Det er 18 dagar att av året.
Fionn mac Cumhaill
Fionn som kjempe
I folkeminne på Man er Fionn ei kjempe kjend som Finn MacCooill. Ei munter forteljing om han fortel at han ein gong kom til øya og då blei oppsøkt av ein mansk buggane, ei form for troll, som ville slåst med den kjende irske helten. Finn ville unngå strid og gøymde seg i ei krybbe medan kona hans underheldt bugganen og lét som om ektemannen var barnet hennar. Ho gav bugganen ei kake med jarn i, noko han ikkje klarte å eta, og fekk då vita at mannen hennar alltid åt slike kaker. Ho gav så ei anna kake til Finn i krybba som åt henne utan vanskar. Då bugganen såg at barnet var så sterkt kom han i tankar om kor sterk Finn måtte vera, og fann ut at han hadde noko betre å gjera eit annan stad.
Seinare kom dei to likevel til å møtast på sørenden av Man i det området som tidlegare heitte Kirk Christ Rushen, i dag Rushen, og dei utkjempa ein stor strid. Føtene til Finn sparka bort jorda slik at det blei ein kanal mellom øya Calf of Man og den mindre øya Kitterland, og endå ein kanal mellom Kitterland og Man. Føtene til bugganen ved Port Erin laga opninga som sidan blei til hamna der. Til sist fekk bugganen overtaket og ein såra Finn måtte flykta. Finn hadde den eigenskapen at han kunne gå på vatnet, noko bugganen ikkje kunne. Rasande reiv bugganen opp eit stort stykke med torv og kasta den etter den irske kjempa, men bomma. Dette blei sidan til Chicken Rock, den sørlegaste øya ved Man. Finn snudde seg og forbanna denne vesle øya. Det skal vera derfor at ho sidan blei til ein stor fare for skip og sjøfolk.
I moderne litteratur
I 1761 annonserte James Macpherson «oppdaginga» av eit epos skrive av Ossian (Oisín) på skotsk-gælisk om emna «Fingal» (Fionnghall i tydinga 'kvit framand': det er blitt antyda at Macpherson gav att namnet som Fingal på grunn av ei villfaring om namnet som i den gammalgæliske verda ville ha opptredd som Finn. ). I desember 1761 gav han ut han Fingal, an Ancient Epic Poem in Six Books («Fingal, eit eposdikt frå oldtiden i seks bind»). Diktsyklusen hans fekk omfattande gjennombrot og begeistra diktarar som Goethe og den unge Walter Scott, men det blei etterkvart strid om utgangspunktet for Macpherson sin påstand om at han hadde omsett dikta frå verk frå oldtidskjelder. Kor ekte dei gamle dikta var blei sådd tvil om allereie då, sjølv om dei i beste fall kan ha bygd på fragment i gæliske soger. Macpherson heldt fast på at han sjølv ikkje var forfattaren, men «omsetjaren». I alle høve hadde dikta ein viktig påverknad på litteraturen i romantikken på 1800-talet.
Ei forteljing om kampen mellom Fionn MacCumhail, som i denne historia skal ha budd i dalen Glencoe i Skottland, og ein hær av vikingar leidde av Earragan, blir fortald i boka Glencoe: The Story of the Massacre (1966) av John Prebble. Her blir det fortald om førti vikinggaleiar som kom opp ved Ballachulish og inn i sjøen Loch Leven, og den påfølgjande kampen mellom nordbuarane og Feinn i dalen Glencoe. Her blei Earragan drepen av Goll MacMorna.
Fionn mac Cumhaill opptrer hyppig i moderne irsk litteratur. Mest kjend er dei gjentekne opptredande i James Joyces Finnegans Wake, og tittelen er truleg teke frå den folkelege balladen «Finnegan's Wake», som kan vera ein samantrekking av «Finn again is awake» som viser til korleis skulle vakna for å forsvara Irland.
Fionn opptrer òg som ein figur i Flann O'Brien sin komiske roman At Swim-Two-Birds (1939) i avsnitt som fungerer som parodiar på den litterære stilen til irske mytar. Morgan Llywelyn si bok Finn Mac Cool (1994) fortel om framgangen til Finn som leiar av Fianna og kjærleiksforteljingane frå livet hans. Figuren er òg omtalt i songen «The Legend of Finn MacCumhail» til den Boston-baserte musikkgruppa Dropkick Murphys på albumet Sing Loud Sing Proud! (2001):
Den samtidige skotske poeten Marie Marshall har skrive delvis seriøse balladar som parodierer stilen til mellomalderdyrkinga på 1800-talet; How Finn McCool became Lord of Tara. Denne fortel om korleis Finn redda adelsfamilien Tara frå dei vonde forheksinga til Allan-of-the-Harp, ein alvekonge med eit hat mot menneskeleg framgang:
I ein diskusjon om Tom O' Neills noko uærbødige bok med «nye» forteljingar om Fionn Mac Cumhaill, har Gary Chapman hevda at moderne attgjevingar av irske legender som heltesyklusen og forteljingar om Finn McCool møter interessante utfordringar om dei gjer magien levande for dagens lesarar. Med denne boka som bakteppe diskuterer han dei utfordringane som dagens forfattarar har i forsøket på å halda ånda i heltelegendene levande i moderne litteratur.
Lillesand
Lillesand er ein tettstad og kommunesenteret i Lillesand kommune i Agder fylke.
Tettstaden voks fram mot slutten av 1600-talet som lasteplass kring ei naturleg hamn. Lillesand blei ladestad 1821 og hadde stordomstid med seglskutetida i siste halvpart av 1800-talet. Frå 1830 hadde Lillesand bystatus. Folkeveksten stagnerte frå 1890-åra, og først etter siste krig begynte folketalet igjen å auke. I tiårsperioden 1995–2005 auka folketalet i Lillesand med 6,9 %.
Observatoire de Nice
Observatoire de Nice er eit observatorium i Nice i Frankrike. Det ligg på toppen av Mont Gros. Observatoriet blei starta i 1879 av bankieren Raphaël Bischoffsheim. Arkitekten var Charles Garnier, og Gustave Eiffel designa kuppelen.
76-centimeter-refraktorteleskopet som kom i drift i 1888 var på den tida det største teleskopet i verda. Det blei passert i størrelse eitt år seinare av 91-centimeter-teleskopet på Lick-observatoriet i California i USA.
Som ein vitskapleg instutisjon eksisterer ikkje Observatoire de Nice lenger; han blei samanslegen med CERGA i 1988 og danna då Observatoire de la Côte d'Azur.
169 Zelia
169 Zelia er ein lys og silikathaldig asteroide i hovudbeltet.
Zelia blei oppdaga av brørne Paul og Prosper Henry den 28. september 1876. Æra for oppdaginga gjekk til Prosper. Asteroiden er namnsett etter ei niese av astronomen Camille Flammarion.
167 Urda
167 Urda er ein hovudbelteasteroide. Han er ein S-type-asteroide.
Han er eit medlem av asteroidefamilien Koronis.
Ein stjerneokkultasjon av Urda blei observert ifrå Japan den 23. juli 2001.
Cuglieri
Cuglieri (sardisk Cùllieri) er ein kommune i Italia som ligg i provinsen Oristano i regionen Sardinia. Han har 2 671 innbyggjarar. Kommunen dekkjer eit område på 120.54 km² og ligg i ei høgd på 479 meter over havet.
Fuhse
Fuhse er ei elv i Niedersachsen i Tyskland og ei av sideelvane til Aller frå venstre med ei lengd på 98 km. Namnet vart stava Fuse på kart frå 1800-talet og tidlegare, og ein meiner at det kjem frå det antikke namnet Fosa, etter den germanske stamma Fosi (eller omvendt).
Elva har utspring på vestsida av Oderwald, ved foten av Harz mellom Bad Harzburg og Wolfenbüttel. Kjelda ligg i kommunen Flöthe nær Schladen. Frå her renn Fuhse vestover mot Salzgitter. Ho snur nordover og renn gjennom Peine, Dollbergen og Uetze til Celle. I Celle munnar ho ut i Aller.
Den viktigaste sideelva hennar er Erse, som munnar ut i Fuhse ved Uetze.
Tessellering
Tessellering er å overdekke eit plan med uendeleg mange identiske figurar. Ein trekant eller ein regulær heksagon er døme på figurar som vil tessellere planet, medan ein oktogon ikkje vil gjere det.
Forint
Forint (HUF) er mynteininga nytta i Ungarn. Ein forint består av 100 fillér, men grunna forinten sin låge verdi har ikkje fillér-myntar vore i sirkulasjon sidan 1999.
Namnet på mynten kjem frå den italienske byen Firenze, der gullmyntar kalla fiorino d'oro vart prega sidan 1252. I Ungarn nytta dei opphavleg namnet florentius på myntane. Då Austerrike-Ungarn oppstod vart forint namnet den ungarske delen av folket nytta på mynteininga, medan dei på tysk vart kalla austerriksk-ungarske gülden, eller austerrikske florin, som bestod av 100 krajczár.
Avhengig av den økonomiske situasjonen i Ungarn skal bruken av forint fasast ut i perioden 2010-2012, og erstattast med euro.
I januar 2008 tilsvarte 100 HUF om lag 3,20 NOK.
Bastionen
Bastionen er supportarklubben til FC Lyn Oslo. Bastionen vart stifta i 1992 under namnet Lyn Supporter Clubb. Bakgrunnen for å skriva «clubb» med c skal ha vore at med «klubb» ville forkortinga verta LSK (som i Lillestrøm Sportsklubb).
Bastionen har meir enn 2 900 medlemer.
Mottoet til Bastionen er «Lyn for alltid - Alt for Oslo».
I 2005 skifta Bastionen stampub til Horgans i Hegdehaugsveien i Oslo.
Bastionen Tifo organiserer tifoarbeidet og har vunne sølvblusset til Norsk Supporterallianse tre år på rad.
Turid Breidalen
Turid Breidalen  var ein norsk lærar, journalist og forfattar. Ho var frå Måløy i Vågsøy kommune. Breidalen starta i 1986 Studiesenteret i Måløy, som m.a. dreiv undervisning i økonomi, administrasjon og media på høgskulenivå. Studiesenteret har hatt opptil 100 studentar årleg.
Call of Duty 4: Modern Warfare
Call of Duty 4: Modern Warfare er eit fyrstepersonsskytespel i Call of Duty-serien utvikla av Infinity Ward og utgjeve av Activision. Spelet vart sleppt ut i Europa 9. november 2007. Handlinga går føre seg i ein fiktiv konflikt i moderne tid. Spelet er utgjeve på Mac, PlayStation 3, PC og Xbox 360 og Nintendo DS.
Curcuris
Curcuris (sardisk Crucùris) er ein kommune i Italia som ligg i provinsen Oristano i regionen Sardinia. Han har 310 innbyggjarar. Kommunen dekkjer eit område på 7.18 km² og ligg i ei høgd på 130 meter over havet.
Alle Tiders Duster
Medlemer
Opphavlege medlemer andre
Lista er ikkje uttømande.
20. desember
20. desember er den 354. dagen i den gregorianske kalenderen (355. under skotår). Det er 11 dagar att av året.
Altamura
Altamura er ein by i provinsen Bari i regionen Puglia i Italia med om lag 65 000 innbyggjarar. Han ligg om lag 45 km sørvest for Bari, nær grensa til Basilicata.
Byen er kjend for dei gode brøda som vert bakt her og seld i mange italienske byar.
Den 400 000 år gamle forkalka Alatmuramannen vart oppdaga i ei nærliggande kalksteinsgrotte kalla grotta di Lamalunga.
Historie
Den antikke byen heitte Altilia, frå Alter Ilium, «den andre Troja». I følgje segna vart han grunnlagd av ein ven av Aeneas, Antellus, som òg rømde frå Troja som vart øydelagd av grekarane. Ei anna segn hevdar det er Althea, dronninga av myrmidonarane, som grunnla byen.
Mellom 500- og 200-talet fvt. vart reist massive murar. Det neste hundreåret vart derimot byen mindre viktig, men fekk noko av statusen sin att då keisar Fredrik II grunnla byen på ny og gav ordre om å byggje den store Altamura-katedralen i 1232, ein av dei flottaste heilagdomane i Puglia. I 1248, etter press frå Fredrik, gjorde pave Innocens IV Altamura fritatt frå bispedømet Bari, og gjorde han til ei «palasskyrkje».
Altamura vart styrt av fleire føydale familiar, inkludert Orsini del Balzo og Farnese (1538-1734). Farnese bygde mange palass og kyrkjer. I 1748 fekk Karl VII av Napoli bygd eit universitet i byen.
Peter Pohl
Peter Pohl er ein svensk forfattar og lektor. Han vart fødd i Hamburg i Tyskland.
Bøkene hans vert ofte selde og marknadsførte som barne- eller ungdomsbøker, sjølv om han sjølv meiner at bøkene ikkje er retta mot ei særskild aldersgruppe. Bøkene hans handlar ofte om barn som på ulike vis har det vanskeleg og dei inneheld ofte skildringar av liding, sorg og vondskap. Somme kritikarar meiner difor at bøkene hans er alt for dystre for barn.
Dei seks bøkene Regnbågen har bara åtta färger, Vi kallar honom Anna, De Stora Penslarnas lek, Medan regnbågen bleknar, Vilja växa og Klara papper är ett måste utgjer ei romansuite med grunnlag i Pohl sin eigen ungdom. Wiveca Friman har skrive ei doktorgradsavhandling kalla Växandets gestaltning i Peter Pohls romansvit om Micke om denne romansuita.
Jag saknar dig, jag saknar dig! fekk Augustpriset i klassen for barne- og ungdomsbøker i 1992.
Klondike
Klondike er namnet på eit myteomspunne gullgravarområde i det canadiske territoriet Yukon. Klondike ligg omkring Klondikeelva som er ei bielv til Yukonelva. Området ligg aust for gullgravarbyen Dawson. Både Klondike og Dawson er kjent frå ei rad filmar og historier om gullfeberen sist på 1800-talet.
Ternært talsystem
Eit ternært talsystem er eit talsystem med grunntalet tre. Der ein i eit to-talsystem har ein bit, har ein i eit ternært talsystem ein trit. Ein trit inneheld \log_2 3 (om lag 1.58496) bits med informasjon. Sjølv om ternært som regel syner til eit system med tre siffer,, og  som alle er heiltal, vert adjektivet òg nytta i eit balanser ternært system, som vert nytta i samanlikningslogikk.
Det er utført ein god del forsking for å koma fram til ternære aritmetiske einingar som er enkle å realisera som elektroniske krinsar, med tanke på bruk i datamaskinar, men førebels har kan ikkje denne typen krinsar konkurrera med binære krinsar som vert nytta i dag.
Invensjon i musikk
Ein invensjon er i musikk ein kort komposisjon (vanlegvis for tangentinstrument) med tostemmig kontrapunkt. Komposisjonar i same stil som invensjonar med trestemmige kontrapunkt vert kalla sinfonia. Dei mest kjende invnesjonane er dei femten invensjonane som utgjer den første halvdelen av Johann Sebastian Bachs Inventionen und Sinfonien. Invensjonar vert vanlegvis ikkje framført offentleg, men er øvingar for klaverstudentar.
Risør
Risør er ein by, ein tettstad og kommunesenteret i Risør kommune i Agder fylke. Tettstaden har.
Byen blir ofte kalla «den kvite byen ved Skaggerak» og har fleire godt bevarte trehus. Kommunen driv aktivt vernearbeid av miljø og bygningar. Risør har fleire galleri med kunst av ulike slag.
I krigstida 1808-1814 utfolda byen ein ganske livleg kaprarfart. I løpet av 1800-talet fekk byen ein stor seglskipsflåte, men ved overgang til damp gjekk flåten sterkt tilbake.
I 1861 var det ein brann i byen, der 248 bygningar brann ned.
Manfred Eicher
Manfred Eicher (f. 1943) er ein tysk musikkprodusent.
Eicher studerte musikk ved Academy of Music i Berlin. I 1969 etablerte han selskapet Edition of Contemporary Music (ECM).
Av dei hundrevis av innspelingar gjort av Eicher kan ein nemne samarbeid med artistar som Keith Jarrett, Jan Garbarek, Chick Corea, Gary Burton, Dave Holland, Egberto Gismonti, Paul Bley, Pat Metheny, Paul Motian, Dino Saluzzi, John Surman, Ralph Towner, Terje Rypdal, Bobo Stenson og The Art Ensemble of Chicago.
Härjedalens kommun
Härjedalens kommun er ein kommune i Jämtlands län i Sverige. Kommunen grensar innanfor lenet til Bergs kommun i nord. Vidare grensar han til Ånge kommun i Västernorrlands län i nordaust, Ljusdals kommun i Gävleborgs län i aust, dei tre kommunane Orsa, Mora og Älvdalen i Dalarnas län i sør, og kommunane Røros og Engerdal i Noreg i vest. Administrasjonssenteret i kommunen er Sveg.
Kommunen er i hovudsak samanfallande med landskapet Härjedalen, men strekkjer seg ikkje så langt nord som landskapet, men derimot lenger mot aust. Storparten av folkesetnaden driv jord- og skogbruk. Gardane er små og vesentleg baserte på husdyrhald, og seterdrift har vore vanleg. Turismen er også viktig, med turiststader som Funäsdalen, Ljungdalen, Tänndalen, Lofsdalen og Vemdalen. Det er også noko industri, mellom anna maskinindustri.
Administrativ historikk
Härjedalens kommun er ein av to svenske kommunar som har namn etter eit landskap. Til skilnad frå Gotland/Gotlands kommun er dei altså ikkje heilt samanfallande. Kommunen vart oppretta i 1974 gjennom samanslåing av Hede landskommun, Hogdals landskommun, Lillhärdals landskommun, Tännäs landskommun og Svegs kommun (köping fram til 1971).
Kommunevåpenet
Blasonering: På sølvfarga bakgrunn ei svart sleggje med raudt skaft sett ovanfrå, til høgre ei svart smedtong, og til venstre to loddrett oppstilte svarte smedhamrar med raude skaft, den øvste opp-ned.
Härjedalens kommun har eigentleg ikkje eige våpen, men brukar landskapsvåpenet til Härjedalen. Ettersom det våpenet som vert brukt av kommunen er identisk med landskapsvåpenet har ein ikkje kunne registrere det for kommunen hjå Patent- och registreringsverket.
Både Svegs köping og Tännäs landskommun hadde våpen som vart ugyldige i 1974 då dei vart ein del av den nye Härjedalens kommun. Også Linsells landskommun, som vart slegen saman med Svegs landskommun i 1952, hadde eit våpen.
Tettstader
Det er åtte tettstader i Härjedalens kommun.
Tettstadene i tabellen er ordna etter innbyggjartal per 31. desember 2005. Administrasjonssenteret er utheva.
Of
Of er ein by og eit distrikt i provinsen Trabzon i Svartehavsregionen i Tyrkia. Han ligg aust for Trabzon og er eit viktig historisk distrikt i provinsen. Byen har kring 14 000 innbyggjarar.